Jautė̄na ī mēsa, katra paleik paskerdus karvė aba jauti. Ta ī vėina labiausē jiedamu mēsu Lietovuo ė cielom svietė. Daugoms jautė kūna daliū tink jiestė – anas jied vėrtas, keptas, rūkītas, dėrb kelbasus, sasīskas. Jautė̄na ī sonkesnė, kėitesnė mēsa nekap kiaulė̄na. Kap atskėra mēsa ī jaunū jautoku ė telīčiu mēsa – veršė̄na. Lietovē karvės nug sena laikė čīstās pėinou, tūdie jautė̄na liuob būtė rets ė brongos jiedis.